מיקי זוהר

מכלוף (מיקי) זוהר (נולד ב-28 במרץ 1980) הוא שר התרבות והספורט מטעם הליכוד ויו"ר עמית של הליכוד העולמי. בעברו כיהן כחבר מועצה וסגן ראש עיריית קריית גת במשך שבע שנים. מכלוף (מיקי) זוהר נולד בקריית גת לאלי, יליד מרוקו, ולדינה, ילידת תוניסיה. נקרא מכלוף על שם סבו. בהיותו בן חמש נהרג אביו בתאונת דרכים. למד בבית הספר היסודי-דתי משואה בקריית גת, ובנעוריו גר באשקלון, שם למד בחטיבת הביניים ובתיכון אורט ישראל. שירת בצה"ל כמפקד טירונים בבסיס ניצנים. עסק שנים בתחום הנדל"ן, היה פעיל חברתי בקריית גת והקים את קבוצת הכדורסל המקומית. בעל תואר ראשון במשפטים מהמרכז האקדמי למשפט ולעסקים ברמת-גן ותואר שני במשפטים מאוניברסיטת בר-אילן. בשנת 2008 נבחר למועצת העיר בקריית גת כשהוא עומד בראש רשימה עצמאית, ושימש יו"ר ועדת הביקורת של העירייה. בשנים 2004–2014 שימש יו"ר קבוצת הכדורסל מכבי קריית גת שעלתה לליגת העל בעונת 2014/2015. בשנת 2013 נבחר ליו"ר סניף הליכוד בעירו, ובשנת 2014 נבחר לחבר במזכירות הליכוד מטעם הדרום. ניצח בפריימריז ב"ליכוד" לקראת הבחירות המוניציפליות (2013) בקריית גת. הרשימה בראשותו קיבלה שני מנדטים במועצת העיר. שימש סגן ראש עיריית קריית גת, יו"ר החברה הכלכלית והממונה על הספורט ודירקטור בחברת י.ש. גת. בבחירות המקדימות לכנסת ה-20 התמודד על תפקיד נציג מחוז הנגב, מקום 22 ברשימה, זכה בו ונכנס לכנסת. נגדו התמודד אז מישל בוסקילה, לימים חבר הכנסת מטעם מפלגת תקווה חדשה. ביולי 2015 מונה לרכז הקואליציה בוועדת הכספים וליו"ר ועדת המשנה לספורט של הכנסת. ביולי 2016 מונה ליו"ר הוועדה המיוחדת לצדק חלוקתי ולשוויון חברתי. ביולי 2017 קיבל הערה מוועדת האתיקה של הכנסת על ניגוד עניינים בכך שניהל דיונים על שכונת "כרמי גת" כיו"ר הוועדה המיוחדת לצדק חלוקתי ולשוויון חברתי, אף על פי שהוא ואשתו מחזיקים נכסים בשכונה. הוועדה קבעה שעל זוהר להימנע מליזום ומלנהל ישיבות העוסקות בשכונה. ח"כ זוהר כפר בטענות והבהיר כי הדיונים נערכו לבקשת עיריית קריית גת ונועדו לטפל בצרכיהם של קרוב ל-8,000 תושבי השכונה. בינואר 2018 מונה ליו"ר ועדת הכנסת. ב-2019 הוצב במקום ה-27 ברשימת הליכוד לכנסת העשרים ואחת. עקב התפטרותו של פנחס עידן לפני הבחירות עלה למקום ה־26. זוהר נבחר לכנסת, ולבקשת ראש הממשלה, בנימין נתניהו, הוביל את חוק התפזרות הכנסת העשרים ואחת שאושר בסוף מאי 2019. ב-2020 נבחר לכנסת העשרים ושלוש לאחר שהוצב במקום ה-28 ברשימת הליכוד, ומונה ליושב ראש הקואליציה. במהלך כהונתו היו מספר עימותים ציבוריים בינו לבין חבריו לסיעה. בסוף יולי 2020 החליט, בגיבוי ראש הממשלה נתניהו, להטיל עונשים על חברי כנסת ושרים בסיעה, שהפרו משמעת קואליציונית כלשונו. באותו היום נודע על יוזמה להחלפתו שלא צלחה, עקב הגיבוי אותו קיבל מראש הממשלה. ב-2020 התמודד לראשות תנועת הליכוד העולמי וזכה במרבית הקולות בישראל, אך החליט שלא להתמודד מול יעקב חגואל שזכה למרבית הקולות בעולם. השניים הגיעו להסכם שבמסגרתו מונה חגואל ליו"ר ההסתדרות הציונית העולמית. בפועל, לאחר פשרה נוספת נבחר דני דנון ליו"ר הליכוד העולמי וזוהר מונה ליו"ר עמית של הליכוד העולמי. בנובמבר 2020 נחקר במשטרה בחשד של סחיטה באיומים של היועץ המשפטי לממשלה אביחי מנדלבליט בעקבות ראיון ברדיו ללא הפסקה. במרץ 2021 החליטה הפרקליטות לסגור את התיק נגדו. לאחר שתנועת המחאה 'קריים מיניסטר' אמרה כי "מיקי זוהר הוא חייל בכיר בארגון הפשע של נתניהו שלא מפסיק להסית ולשקר", הגיש זוהר תביעת לשון הרע על סך 140 אלף ש"ח נגד עמותת "חוזה חדש" שמאחורי תנועה זו. במרץ 2022 דחה בית משפט השלום בפתח תקווה את התביעה וחייב את זוהר בהוצאות משפט בסך 15 אלף ש"ח. זוהר ערער על פסק דין זה, ובנובמבר 2022 קיבל בית המשפט המחוזי את ערעורו וקבע כי על העמותה לפצות את זוהר ב-10 אלפי ש"ח וכן החזר הוצאות משפט בסך 22.5 אלפי ש"ח. התנועה הגישה בקשת רשות ערעור לבית המשפט העליון, וזה קיבל את ערעורה וביטל את החיוב שהשית עליה בית המשפט המחוזי. מיקי זוהר הוא היוזם הראשון של 6 הצעות חוק פרטיות שנכנסו לספר החוקים. באפריל 2016 יזם זוהר תיקון לתקנות הרעש של המשרד להגנת הסביבה, לפיהן ליל מימונה וליל ל"ג בעומר יוחרגו מ"חוק הרעש" ובלילות אלה ניתן יהיה להפעיל מוזיקה ולחגוג גם אחרי השעה אחת עשרה בלילה. בעקבות היוזמה, אבי גבאי, השר להגנת הסביבה, שינה את התקנות בהתאם להצעתו של זוהר. ביוני 2018 אושרה הצעת חוק של מיקי זוהר ועליזה לביא לפיה כל עובד יוכל לסרב לעבוד בשבת ללא צורך בהצהרה כי הוא דתי וללא חשש פיטורים. על פי החוק, מעסיק אינו רשאי לסרב לקבל לעבודה עובד המצהיר כי הוא שומר שבת ואינו רשאי לכפות על העובד לעבוד ביום המנוחה השבועי שלו. באוגוסט 2022 נבחר זוהר בפריימריז ועלה למקום ה-10 בליכוד. לאחר הבחירות לכנסת מונה זוהר לשר התרבות והספורט והתפטר מהכנסת במסגרת "החוק הנורווגי". עם כניסתו לתפקיד פעל זוהר לשלילת מימון מהסרט "שני ילדים ביום" משום שהוא "מוציא את דיבתה של ישראל", ואמר כי "לא יקרה מצב שסרטים שמוציאים את דיבת ישראל יקבלו מימון מהמדינה ומי שרוצה לעשות סרט כזה, שישלם מכספו". באישור תקציב 2023–2024 השיג תוספת של מיליארד ש"ח למשרד התרבות והספורט, אותם הוא מייעד לתוכניות חדשות המקדמות את מדיניותו במשרד. עם כניסתו לתפקיד הכריז זוהר כי המשימה העיקרית שלו היא להילחם בתופעת האלימות במגרשי הכדורגל. הוא מנה מספר צעדים שהוא מתכנן לנקוט, בין השאר: הכנסת משטרה ליציעים, הכרזה על סדרנות כעבודה מועדפת, שימוש במצלמות זיהוי פנים במגרשים ועוד. בחודש אוקטובר 2023, עם פרוץ מלחמת חרבות ברזל יזם מבחן תמיכה למוסדות התרבות והספורט שנועדו להחזרת הפסדים עצמיים ולתשלום משכורות לשכירים ולפרילנסרים איתם משרד התרבות והספורט עבד. במסגרת מבחן התמיכה הוקצו כ-115 מיליון ₪, ואף מוסד לא נסגר או הוציא לחל"ת. בנוסף יזם את תוכניות "בלב אחד" ו"משיב הרוח" שנועדו לתשלום לאמנים שהופיעו בפני חיילים ומפונים ונערכו דרכן למעלה מ-6,000 מופעים. הוא הגדיל את קרן הסיוע לאמנים פי ארבעה, והגמיש את הקריטריונים על מנת לסייע לאמנים שנקלעו למצוקה כלכלית בעקבות המצב. במאי 2024 פרסם עדכון מבחני תמיכה בקולנוע שבמטרתו הגדלת תקציב קרנות הקולנוע, הרחבת פעילות הקרנות לסדרות, תוספת תמיכה בפסטיבלים ישראלים ובסינמטקים, ביטול ההתמחויות בקרנות ושינוי חלוקת הניקוד לפיה צפייה בישראל תביא ניקוד יותר גבוה. זוהר מתנגד למדינה פלסטינית ותומך בסיפוח יהודה ושומרון למדינת ישראל. לשיטתו הפלסטינים צריכים להיות בעלי זכויות מלאות מלבד הזכות לבחור לכנסת חוץ ממי שמשרת בצבא או שירות לאומי ואזרחי. בראיון שנתן עם כניסתו לתפקיד שר התרבות והספורט אמר כי הוא מאמין בחופש ביטוי מלא בעולם התרבות והאמנות, והוא לא יגביל חופש אמנותי מלבד במקרים בהם מזוהה הסתה כנגד חיילי צה"ל ללא שבוצע תחקיר רשמי בנושא, ואז יישלל מימון המדינה מיוצרי הסרט. בראיון שהעניק לירון דקל אמר זוהר: "אדם חכם לימד אותי שיש את שלושת הכ"פים: כוח, כבוד וכסף. בדרך כלל, אדם לא יצליח להשיג את כל השלושה. לכן אני, מבין שלושת הכ"פים, בעיקר עובד על הכ"ף של הכוח, ומקווה מאוד שבסוף היא גם תקנה לי את הכ"ף של הכבוד". לאחר פרסום הראיון הסביר זוהר כי דבריו הוצאו מהקשרם שכן הגיע לעשייה ציבורית לאחר שוויתר על עסקיו מתוך רצון לעבוד למען הציבור ולזכות בהערכתו. באוקטובר 2020 הודיע זוהר כי הוא מקבל את הביקורות ומשנה את גישתו באופן מוחלט ואמר בישיבת הסיעה: "קיבלתי החלטה עם עצמי לשנות גישה. בהרבה מקרים זה קשה, כשאני רואה איך מנסים לרמוס אותנו ומתפוצץ. אני הולך באופן אישי לשנות את השיח". בראיון במרץ 2023, חודשיים לאחר כניסתו למשרד התרבות והספורט, התייחס זוהר לראיון הישן ולשינוי שעשה ואמר כי החליף את שלושת הכ"פים שלו בכדורגל, כדורסל וכדורעף. מתגורר בקריית גת. נשוי לימית, מתווכת דירות, ואב לארבעה, ביניהם, בנו, אליאב, זמר-יוצר, זכה בעונה התשיעית של תוכנית המציאות "הכוכב הבא" ובתו, הילי, השתתפה בעונה השלישית של סליחה על השאלה ילדים בפרק "ילדים של מפורסמים" שמשודרת בכאן חינוכית. זוהר שומר שבת. בשנת 2022 השתתף בתוכנית הריאליטי "המטבח המנצח" ששודרה בערוץ קשת 12. מיקי זוהר, באתר הכנסת מיקי זוהר, ברשת החברתית פייסבוק מיקי זוהר, ברשת החברתית אקס (טוויטר) מיקי זוהר, ביישום טלגרם מיקי זוהר, ברשת החברתית אינסטגרם מיקי זוהר, ברשת החברתית טיקטוק מיקי זוהר, באתר כנסת פתוחה מיקי זוהר, באתר ערוץ הכנסת שוקי שדה, הנכסים במיליונים, מכונית היגואר, השערוריות - ולמה אף אחד לא יקרא למיקי זוהר "אפס"?, באתר TheMarker‏, 26 במאי 2017 הצל של:ח"כ מיקי זוהר (הליכוד) השבוע האחרון? באתר מאה ימים של שקיפות, 19 במרץ 2018 רונית ורדי, המרוץ של מיקי זוהר, פרופיל פוליטי באתר ובמגזין ליברל, 15 באוגוסט 2019 רשת 13, המקור, עונה 18, פרק 4: מיקי זוהר – החייל מס' 1 של ביבי, באתר חדשות 13, 15 במאי 2020 ירון דקל, "יותר משפיע משר": מיקי זוהר לא מתבייש להיות הרוטוויילר של נתניהו, באתר כאן חדשות, 10 ביולי 2020 נוה דרומי, ‏כל המועמדים לראשות הליכוד מחזרים אחריי. אני במצב אידיאלי, באתר ‏מאקו‏, 20 באוקטובר 2021 הכנסת, דף אישי באתר הכנסת מיקי זוהר - מידע כללי וביוגרפיה, באתר ynet שי לוי, מיקי זוהר ניצח בפריימריז הליכוד בקרית גת, באתר mynet (כפי שנשמר בארכיון האינטרנט), 27 באוגוסט 2013 סגן ראש עיריית קריית גת, מיקי זוהר, מתמודד על המקום ה-21 ברשימת הליכוד לכנסת מטעם הנגב, באתר הכל פוליטיקה זאב קם, פריימריז בליכוד: הליכודניקים עשו לכולם בית ספר, באתר nrg‏, 1 בינואר 2015 צבי זרחיה, ועדת האתיקה: ח"כ מיקי זוהר יזם דיונים בנושאים שבהם יש לו עניין אישי, באתר TheMarker‏, 17 ביולי 2017 החלטת ועדת האתיקה בקובלנות נגד חבר הכנסת מיקי מכלוף זוהר בנושא ניגוד עניינים בתפקידו כיושב ראש ועדה, באתר הכנסת, 17 ביולי 2017 "ח"כ מיקי זוהר יעמוד בראש ועדת הכנסת", באתר ערוץ 7, 24 בדצמבר 2017 טל שניידר, ‏פנחס עידן הודיע הבוקר לוועדת הבחירות המרכזית שלא יתמודד לכנסת הבאה, באתר גלובס, 6 במרץ 2019 אנה רייבה ברסקי, ‏ח"כ מיקי זוהר מונה ליו"ר הקואליציה, ובהמשך ימונה לשר, באתר מעריב אונליין, 14 במאי 2020 מהלך בליכוד להדחת זוהר. נתניהו לקרעי: "לא ראוי", באתר ynet, 28 ביולי 2020 דפנה ליאל עמית סגל, ‏ח"כים בליכוד במהלך להדיח את זוהר, נתניהו לוחץ לבלום, באתר ‏מאקו‏, 28 ביולי 2020 חזקי ברוך, הישג לח"כ מיקי זוהר: נחתם הסכם קואליציוני מקיר לקיר בקונגרס הציוני, באתר ערוץ 7, 22 באוקטובר 2020 טל שלו‏, ברגע האחרון ובניגוד לסיכומים, דנון עקץ את זוהר בדרך לראשות הליכוד העולמי, באתר וואלה, 8 בנובמבר 2020 ללא מתחרים: דנון נבחר לראשות הליכוד העולמי, זוהר יכהן כיו"ר עמית, באתר וואלה, 22 בפברואר 2021 אלי סניור, מורן אזולאי, ח"כ מיקי זוהר מהליכוד נחקר בחשד לסחיטה באיומים של היועמ"ש, באתר ynet, 5 בנובמבר 2020 שרי מקובר-בליקוב, ‏"אני רוצה להיות אהוב. מוערך. לא שנוא", באתר מעריב אונליין, 13 בנובמבר 2020 חזקי ברוך, נסגר תיק החקירה נגד ח"כ מיקי זוהר, באתר ערוץ 7, 10 במרץ 2021 אורן פרסיקו, השבת מלחמה שערה, באתר העין השביעית, 24 במרץ 2022 אורן פרסיקו, ח"כ זוהר נגד "קריים מיניסטר", הערעור, באתר העין השביעית, 27 בספטמבר 2022 רע"א 817/23 עמותת חוזה חדש נ' ח"כ מיקי (מכלוף) זוהר, ניתן ב־30 במאי 2023 הצעות חוק פרטיות של ח"כ מיקי זוהר, באתר מאגר החקיקה הלאומי מתי טוכפלד, בעקבות תיקון "חוק הרעש": חגיגות מימונה אל תוך הלילה, באתר ישראל היום, 27 באפריל 2016 יהונתן ליס, הכנסת אישרה: גם חילונים יוכלו לסרב לעבוד בשבת, באתר הארץ, 19 ביוני 2018 טל שלו‏, תוצאות הפריימריז בליכוד: לוין במקום הראשון, ישראל כץ ואדלשטיין מחוץ לעשירייה הפותחת, באתר וואלה, 11 באוגוסט 2022 מיקי זוהר וחיים כ"ץ התפטרו מתפקידם בכנסת במסגרת החוק הנורבגי, באתר ynet, 4 בינואר 2023 רן בוקר, השר מיקי זוהר פועל לשלילת תקציב שניתן לסרט על מעצר קטינים בשטחים, באתר ynet, 10 בינואר 2023 נדב צנציפר, הישג למיקי זוהר: תוספת של מיליארד שקל למשרד הספורט, באתר ynet, 24 בפברואר 2023 מיקי זוהר כינס ועדה למיגור האלימות בספורט הישראלי, באתר חדשות מבזק לייב, ‏2023-02-09 יאיר צוקר, ‏השר מיקי זוהר: "האלימות בספורט היא משימה לאומית, המשטרה צריכה לאבטח משחקים", באתר דבר העובדים בארץ ישראל, 29 במאי 2023 משרד התרבות והספורט, פעילות המשרד לשעת חירום, באתר משרד התרבות והספורט, ‏16.10.2023 הכנסת, שר התרבות מיקי זוהר: "המתווה היום טוב יותר ממה שהיה בקורונה. נהפוך את הפעילות ההתנדבותית המבורכת של האמנים לפעילות בשכר הוגן", באתר חדשות הכנסת, ‏2.11.2023 ח"כ זוהר: הליכוד לא יתן שתקום מדינה פלסטינית, באתר רדיו קול ברמה, 21 בספטמבר 2015 אין לנו על מי להישען, דף הפייסבוק של זוהר, 6 באוקטובר 2015 מערכת וואלה! חדשות‏, ח"כ זוהר: במדינה האחת ערבים יזכו לזכויות מלאות - למעט הצבעה, באתר וואלה, 6 במרץ 2017 ניר יהב, שגיא בן נון‏, "מי שחושב שנגביל עירום אמנותי מחר בבוקר - טועה. אנחנו מאוד ליברליים", באתר וואלה, 12 בינואר 2023 "יותר משפיע משר": מיקי זוהר לא מתבייש להיות ה"רוטוויילר" של נתניהו, סרטון באתר יוטיוב בן כספית, ‏הציבור לא מטומטם - והוא הפסיק לשלם ולשתוק, באתר מעריב אונליין, 7 ביולי 2020 אמיר אלון, ‏"כשאתה גדל בלי אבא אתה צריך לפתח מרפקים, להיאבק על שלך", באתר ‏מאקו‏, 16 באוקטובר 2020 דפנה ליאל, ‏מיקי זוהר: "קיבלתי החלטה לשנות גישה, בלי ממלכתיות – הליכוד עלול לשלם מחיר", באתר ‏מאקו‏, 19 באוקטובר 2020 כאן | חדשות - תאגיד השידור הישראלי (2023-03-20), עידן חדש הגיע: מה הוביל לנפילתם של "נסיכי הליכוד"?, נבדק ב-2024-06-03 הכוכב הבא 2022 🌟 אליאב זוהר - מיכל, ארכיון מ-2022-07-25, נבדק ב-2022-07-25 כאן חינוכית (2022-03-17), סליחה על השאלה ילדים 3 | ילדים של מפורסמים, נבדק ב-2024-06-10